cyanic-selkie/wikianc huggingface dataset:
অপারেশন ট্রাইডেন্ট (১৯৭১)
অপারেশন
দিল্লিতে অবস্থিত ভারতীয় নৌবাহিনীর সদরদপ্তর দিল্লির পাশাপাশি পশ্চিমা নৌবাহিনীকে সাথে নিয়ে পাকিস্তানের করাচি বন্দরে হামলার প্রস্তুতি নেয় । এ হামলার জন্য পশ্চিমা নৌবাহিনীর অধীনে একটী গ্রুপ গঠন করা হয়। এই গ্রুপগুলো ভারতীয় মিসাইলবাহী বোট গুলোর উপর ভিত্তি করে তৈরি করা হয়েছিলো যেগুলো ওখায় নজরদারির জন্য রাখা হয়েছিলো । তবে ইন্ডিয়ার এখানে একটি সমস্যা ছিলো তা হলো এই নৌকাগুলোর অপারেশন পরিচালনা ও রাডারের পরিসীমা ছিলো অনেক কম । আর এই সমস্যার সমাধানের জন্য তারা সেখানে তাদের সহায়তার জন্য জাহাজ বরাদ্দের সিদ্ধান্ত নেয়।
৪ই ডিসেম্বর ১৯৭১, করাচি বন্দরে আগে থেকে থাকা বিদ্যুৎ ক্লাস মিসাইল বোটের আদলে সাজানো গ্রুপগুলো হামলার প্রস্তুতি শেষ করে, এ সময় তাদের সাথে ছিলোঃ আইএনএস নিপাত, আইএনএস নির্ঘাত এবং আইএনএস বীর আর তাদের সাথে ছিলো সোভিয়েত ইউনিয়ন এর তৈরি চারটি মিসাইল যেগুলোর রেঞ্জ ছিলো ৪০ নটিক্যাল মাইল ( ৭৪কিঃমিঃ, ৪৬ মাইল), দুটি আরনালা ক্লাস এন্টি সাবমেরিন কর্ভেটঃ আইএনএস কিল্টোন ও আইএনএস ক্যাচল এবং একটি ফিল্ট ট্যাংকার যার নাম ছিলো আইএনএস পোশক। ২৫তম মিসাইল বট স্কোয়াড্রোন গ্রুপটি কমান্ডিং অফিসার কমান্ডার বাবর ভান যাদব এর অধীনে ছিল।
আক্রমণalt=অপারেশন ট্রাইডেন্ট (১৯৭১)|থাম্ব|অপারেশন ট্রাইডেন্ট (১৯৭১)পুর্বপরিকল্পনা অনুযায়ী ৪ই ডিসেম্বরে হামলার জন্য বানানো দলটী কারাচি উপকূল হতে ২৫০ নটিক্যাল (৪৬০কিঃমিঃ ২৯০মাইল) মাইল দক্ষিণে গিয়ে অবস্থান নেয় এবং পাকিস্তানি এয়ার ফোর্স এর নজরদারির বাইরে থাকার চেষ্টা করে । তারা জানতো পাকিস্তানি বিমান বাহিনীর রাতে হামলা করার ক্ষমতা ছিলো না এই কারণে ইন্ডিয়া হামলার জন্য রাতকেই বেছে নেয়। সেইদিন রাতেই পাকিস্তানের স্থানীয় সময় রাত ১০ঃ৩০ মিনিটে ভারতীয় দলটী কারাচির দক্ষিণে চলে আসে এবং সেখান থেকে তারা ৭০ নটিক্যাল মাইল কাছে এসে হামলা করার স্থানগুলোকে শনাক্ত করেফেলে ।
মার্কিন যুক্তরাষ্ট্রের অঙ্গরাজ্য ও অঞ্চলসমূহের তালিকা
এই তালিকাতে মার্কিন যুক্তরাষ্ট্রের ৫০টি অঙ্গরাজ্যের নামের সাথে প্রত্যেকটি অঙ্গরাজ্যের প্রাথমিক তথ্যসমূহ দেয়া হয়েছে।
আল জামিয়াতুল ইসলামিয়া দারুল উলুম বরুড়া
থাম্ব|মাদ্রাসার লোগো আল জামিয়াতুল ইসলামিয়া দারুল উলুম বরুড়া সংক্ষেপে বরুড়া দারুল উলুম মাদ্রাসা কুমিল্লা জেলায় অবস্থিত একটি কওমি মাদ্রাসা। এই মাদ্রাসাটি স্থানীয়ভাবে বরুড়া পুরাতন মাদ্রাসা নামেও পরিচিত। মাদ্রাসাটি কুমিল্লা জেলার বরুড়া উপজেলা উপশহরে অবস্থিত। বাংলাদেশের অন্যতম বৃহৎ ও প্রাচীন এ শিক্ষাপ্রতিষ্ঠানটি ১৯০৯ সালে (১৩২৭ হিজরি) প্রতিষ্ঠিত হয়। এই শিক্ষা প্রতিষ্ঠানটি দারুল উলুম দেওবন্দের পাঠ্যসূচী দ্বারা শিক্ষাক্রম প্রবর্তন করে। এই প্রতিষ্ঠানটি ভারতীয় উপমহাদেশে ইসলাম শিক্ষার প্রসারে গুরুত্বপূর্ণ ভূমিকা রেখে চলছে।
ইতিহাস
মাদ্রাসাটি উজানীর পীর মাওলানা ক্বারী ইব্রাহিম (কুতুব রশিদ আহমদ গাংগুহী র খলিফা) এর নির্দেশে তারই খলিফা মাওলানা আফতাবুদ্দিন ১৯০৯ সালে তথা ১৩২৭ হিজরীতে প্রতিষ্ঠা করে। মাদরাসা ১৯০৯ সালে একটি অস্থায়ী ঠিকানায় প্রতিষ্ঠালাভ করে। পরবর্তীতে এই শিক্ষা প্রতিষ্ঠানটি বর্তমান ঠিকানা বড়ুরা উপজেলা শহরে স্থানান্তরিত হয়। এই প্রতিষ্ঠানটি এ অঞ্চল ইসলামী শিক্ষা ও ইসলামী শিক্ষাবিপ্লবের সূত্রপাত ঘটায়।
১৮৬৬ সালে ইংরেজ সংস্কৃতির বিপক্ষে ইসলাম ধর্মীয় শিক্ষা ও সংস্কৃতি সংরক্ষণে ঐতিহ্যবাহী ইসলামী প্রতিষ্ঠান দারুল উলুম দেওবন্দ প্রতিষ্ঠিত হয়। এই একই লক্ষ্যে আল-জামিয়াতুল ইসলামিয়া দারুল উলূম বরুড়া মাদরাসা স্থাপন করা হয়।
গ্রিক আদ্যকালীন দেবদেবী
যেসব গ্রিক দেবতারা মলিক, অরথাত যারা বৈশ্বিক ডিম হতে প্রথম বেরিয়ে এসেছিল তাদেরকে গ্রিক আদ্যকালীন দেবতাগণ বলা হয়।
জন মুনি
জন ফ্রান্সিস মুনি (জন্ম: ১০ ফেব্রুয়ারি, ১৯৮২) প্রজাতন্ত্রী আয়ারল্যান্ডের ডাবলিনে জন্মগ্রহণকারী আইরিশ ক্রিকেটার। আয়ারল্যান্ড ক্রিকেট দলের পক্ষে আন্তর্জাতিক ক্রিকেট অঙ্গনে প্রতিনিধিত্ব করছেন। তিনি মূলতঃ বোলার হিসেবে দলে খেলছেন। বামহাতি ব্যাটসম্যান ও ডানহাতি মিডিয়াম-পেস বোলিংয়ে জন মুনি পারদর্শী।
২০১০ সালে তিনি আয়ারল্যান্ডের বর্ষসেরা খেলোয়াড়ের সম্মানে ভূষিত হন। তার ভাই পলও আন্তর্জাতিক ক্রিকেটে আয়ারল্যান্ডের প্রতিনিধিত্ব করছেন।
প্রারম্ভিক জীবন
২০০০ সালে অনূর্ধ্ব-১৯ ক্রিকেট বিশ্বকাপে আয়ারল্যান্ডের সদস্য ছিলেন। এরপর ২০০৪ সালে প্রথম-শ্রেণীর ক্রিকেটে মুনি’র অভিষেক ঘটে। আইসিসি আন্তর্মহাদেশীয় কাপে নেদারল্যান্ডসের বিপক্ষে তার এই অভিষেক। তিনি একবারমাত্র ব্যাটিং করেন। কিন্তু এডগার শিফার্লি’র বলে কোন রান সংগ্রহ করার পূর্বেই এলবিডব্লিউ’র শিকার হন। এছাড়াও তিনি বোলিং করেননি। দুই বছর পর আগস্ট, ২০০৬ সালে দ্বিতীয়বারের মতো প্রথম-শ্রেণীর ক্রিকেটে অংশগ্রহণ করেন। খেলায় তিনি কোন রান না পেলেও স্কটল্যান্ডের জন ব্লেইনকে জেরেমি ব্রে’র হাতে ক্যাচ দেন।
খেলোয়াড়ী জীবন
১৩ জুন, ২০০৬ তারিখে আয়ারল্যান্ড তাদের প্রথম একদিনের আন্তর্জাতিকে অংশগ্রহণ করে। তিনি প্রথম একাদশের অন্যতম সদস্য ছিলেন। স্টরমন্টে অনুষ্ঠিত ও গ্যালারিতে দর্শক পরিপূর্ণ ঐ খেলায় ইংল্যান্ড ৩৮ রানে জয়লাভ করে। খেলায় তিনি মার্কাস ট্রেসকোথিক, পল কলিংউড ও ইয়ান বেলের উইকেট পান। ঐ খেলাকে তিনি তার খেলোয়াড়ী জীবনের অন্যতম সেরা খেলার একটিরূপে বর্ণনা করেন। এছাড়াও ব্যাট হাতে ২৬ বলে অপরাজিত ৩০ রান পান। ২০১০ সালে ছয়জন খেলোয়াড়ের একজন হিসেবে ক্রিকেট আয়ারল্যান্ড কর্তৃপক্ষে সাথে পূর্ণাঙ্গভাবে খেলার জন্য চুক্তিবদ্ধ হন।
র‌্যাম্বো (দ্ব্যর্থতা নিরসন)
র‌্যাম্বো দ্বারা বুঝায়:
বাস্তব ব্যক্তিত্ত্ব
'র‍্যাম্বো' নাম যুক্ত ব্যক্তি
১৯৮১ সালের বাংলাদেশী চলচ্চিত্রের তালিকা
১৯৮১ সালে বাংলাদেশে মুক্তিপ্রাপ্ত চলচ্চিত্রের তালিকা। এ বছর ৩৯টি চলচ্চিত্র মুক্তি পায়।
সন্তোষ চৌধুরি
সন্তোষ চৌধুরি (জন্ম ৫ অক্টোবর ১৯৪৪) ভারতীয় জাতীয় কংগ্রেসের একজন ভারতীয় রাজনীতিবিদ ছিলেন। ২০০৯ সালে হোশিয়ারপুর লোকসভা কেন্দ্র থেকে তিনি ভারতের সংসদ সদস্য পদে নির্বাচিত হন। পূর্বে তিনি ১৯৯২ এবং ১৯৯৯ সালে পাঞ্জাবের ফিল্লাউর লোকসভা কেন্দ্র থেকে নির্বাচিত হন। তিনি সাফাই কর্মচারী জাতীয় কমিশনের চেয়ারপারসন ছিলেন।
মুহাম্মদ আরশাদ
মাওলানা মুহাম্মদ আরশাদ ১৬শ শতাব্দীর বৃহত্তর সিলেটের একজন পারস্য ভাষার লেখক ছিলেন। তিনি বানিয়াচংয়ে বসবাসকারী একজন বিশিষ্ট মাওলানা ছিলেন। তিনি জারাউল মুসান্নিফ বইটি রচনা করেছিলেন, তিনি সিলেট অঞ্চলের প্রথম দিককার লেখকদের একজন ছিলেন।
বাংলাদেশ রেলওয়ে ক্লাস ২২০০
বাংলাদেশ রেলওয়ে ক্লাস ২২০০ বাংলাদেশ রেলওয়ে কর্তৃক পরিচালিত বাংলাদেশের মিটার-গেজ ডিজেল-বৈদ্যুতিক লোকোমোটিভের একটি শ্রেণী। এই শ্রেণীর মোট ৪১টি লোকো ১৯৬১ ও ১৯৬৩ সালে তৎকালীন ইস্টার্ন বেঙ্গল রেলওয়ের বহরে যুক্ত হয়।
সূচনাকাল থেকে এই শ্রেণীর লোকো প্রায় সব ধরনের যাত্রীবাহী ট্রেনে ব্যবহৃত হতো। তবে বর্তমানে বয়স বেশি হওয়ার কারণে এদেরকে আর যাত্রীবাহী ও মালবাহী ট্রেনে ব্যবহার করা হয় না। বরং এদেরকে এখন শান্টিং এর কাজে ব্যবহার করা হয়।
প্রস্তুতকারক বিবরণ
২২০০ শ্রেণীর লোকো কানাডার জেনারেল মটরস ডিজেল (জিএমডি) উৎপাদন করে। এদের মডেল ইএমডি জিএল৮। এই ৪১টি লোকো ২ ধাপে তৎকালীন পূর্ব পাকিস্তানে আসে:
যান্ত্রিক বিবরণ
এই লোকোগুলোতে ইএমডি ৮-৫৬৭বি প্রাইম মুভার ব্যবহার করা হয়েছে। এদের ক্ষমতা ৮৭৫ অশ্বশক্তি এবং এরা সর্বোচ্চ ১২৪ কিমি/ঘণ্টা পর্যন্ত চলতে পারে। এদের চাকার বিন্যাস হলো এ১এ-এ১এ। এদেরকে বাংলাদেশের অন্যতম সফল লোকো শ্রেণী বলা হয়ে থাকে। ২০২০ সাল পর্যন্ত (৫৭–৫৯ বছর পর), ২২টি লোকো এখনও সচল রয়েছে।
শ্রেণীকরণ ও সংখ্যাকরণ
এই লোকোগুলোর সংখ্যা-সিরিজ/শ্রেণী হচ্ছে ২২০০, এবং এদেরকে ২২০১ থেকে ২২৪১ পর্যন্ত সংখ্যায়িত করা হয়েছে। এদের শ্রেণী-নাম/স্পেসিফিকেশন হচ্ছে “এমইজি-৯”। এখানে, এম = মিটার-গেজ, ই = ডিজেল-ইলেক্ট্রিক, জি = জিএমডি এবং ৯ = ৯ × ১০০ = ৯০০ অশ্বশক্তি (মূলত ৮৭৫ অশ্বশক্তি)।
দ্য মেসিয়াহ (২০০৭-এর চলচ্চিত্র)
মেসীহ (ফার্সি: بشارت منجی), ‎ বা অধিক পরিচিত নাম হিসেবে দ্য মেসিয়াহ  হল ইরানি পরিচালক নাদের তালেবজাদেহ পরিচালিত একটি ইরানি চলচ্চিত্র যেখানে যীশু খ্রিষ্ট বা ঈসা নবীকে নিয়ে নির্মিত হয়েছে এবং ইসা নবীর ইসলামী ইতিহাস অনুসরণ করে যীশু খ্রিষ্ট বা ঈসা নবীর জীবনকাহিনী প্রদর্শন করা হয়েছে। বিখ্যাত হলিউড অভিনেতা মেল গিবসন পরিচালিত ঈসা মাসীহকে নিয়ে নির্মিত দ্য প্যাশন অব দ্য ক্রিস্ট  চলচ্চিত্রের বিপরীতে তিনি চলচ্চিত্রটি নির্মাণ করেছেন। এ সম্পর্কে তিনি বলেন, "প্যাশন অব দ্য ক্রিস্ট নিঃসন্দেহে একটি ভাল ছবি। কিন্তু এটি পুরোপুরি গ্রহণযোগ্য নয়, কারণ এতে প্রদর্শিত কাহিনী সম্পূর্ণরুপে সত্য নয়।" চলচ্চিত্রটির পরিসমাপ্তি দেখানো হয়েছে কুরআন ও খ্রিষ্টান বাইবেলের বুক অফ বার্নাবাস সংষ্করণ থেকে, যেটিতে বর্নিত ইসা মাসীহর জীবনকাহিনীর সাথে ইসলামী বর্ণনার অধিক সামঞ্জস্য রয়েছে। চলচ্চিত্রটিতে যীশু বা ইসা নবীর ভূমিকায় অভিনয় করেছেন ইরানি অভিনেতা আহমেদ সোলেইমানি নিয়া।
বাংলাদেশে সম্প্রচার
ধারাবাহিকটি বাংলাদেশের এসএটিভিতে ২০১৯ সালের ১৪ই আগস্ট থেকে শাহরিয়ার বাহরানি পরিচালিত ২০০০ সালের চলচ্চিত্র সেইন্ট মেরি (সন্ত মরিয়ম) সহ ধারাবাহিক নাটক আকারে বিবি মরিয়ম ও ঈসা নবী নামে বাংলায় ডাবিং করে সম্প্রচারিত হয়।
পুরস্কার/ফেস্টিভাল
২০০৭ সালে ইতালির রিলিজিয়ন টুডে নামক চলচ্চিত্র উৎসবে আন্তঃধর্ম বিশ্বাসীদের পরষ্পরকে বুঝতে সহায়তা করার জন্য চলচ্চিত্রটি পুরষ্কৃত হয়।
মহাবজ্রাসন
সংক্ষিপ্ত জীবনী
তিনি নারো পা নামক বিখ্যাত ভারতীয় বৌদ্ধ সাধকের ছাত্র ছিলেন এবং তার নিকট হতে তিনি ডাকার্ণব তন্ত্র লাভ করেন। তিনি মৈত্রীপার শিষ্যও ছিলেন। তার ছাত্রদের মধ্যে উল্লেখযোগ্য ছিলেন নিষ্কলঙ্কদেব ও বোধিসত্ত্ব নামক দুই ভারতীয় পণ্ডিত এবং খ্যুং-পো-র্নাল-'ব্যোর নামক তিব্বতী বৌদ্ধ পণ্ডিত।
মধ্য আফ্রিকান ফুটবল ফেডারেশন
মধ্য আফ্রিকান ফুটবল ফেডারেশন (Fédération Centrafricaine de Football, Central African Football Federation; এছাড়াও সংক্ষেপে সিএএফএফ নামে পরিচিত) হচ্ছে মধ্য আফ্রিকান প্রজাতন্ত্রের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬১ সালে প্রতিষ্ঠিত হয়েছে। এটি প্রতিষ্ঠার ৩ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৭ বছর পর ১৯৬৮ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর মধ্য আফ্রিকান প্রজাতন্ত্রের রাজধানী বাঁগিতে অবস্থিত।
এই সংস্থাটি মধ্য আফ্রিকান প্রজাতন্ত্রের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে মধ্য আফ্রিকান প্রজাতন্ত্র লীগ এবং মধ্য আফ্রিকান প্রজাতন্ত্র জাতীয় কাপের মতো প্রতিযোগিতার সকল কার্যক্রম পরিচালনা করে। বর্তমানে মধ্য আফ্রিকান ফুটবল ফেডারেশনের সভাপতির দায়িত্ব পালন করছেন সেলেস্তিন ইয়ানিঞ্জি এবং সাধারণ সম্পাদকের দায়িত্ব পালন করছেন জেরমাইন এনগুইয়াম্বা।
২০১১ অস্ট্রেলিয়া ক্রিকেট দলের বাংলাদেশ সফর
অস্ট্রেলিয়া ক্রিকেট দল ৭ এপ্রিল ২০১১ থেকে ১৩ এপ্রিল ২০১১ পর্যন্ত বাংলাদেশ সফর করে। এই সফরে ৩টি ওডিআই ম্যাচ অনুষ্ঠিত হয়। এই সফরে মাইকেল ক্লার্ককে রিকি পন্টিং পদত্যাগের কারণে, অস্ট্রেলীয় অধিনায়ক হিসেবে ঘোষণা করা হয়েছিল।
ধোপাপাড়া
ধোপাপাড়া রাজশাহী জেলার পুঠিয়া উপজেলা র বড় গ্রাম । পুঠিয়া থেকে ৪ কিমি দূরে তাহেরপুর রোড এ অবস্থিত । এখানে একটি কলেজ ধোপাপাড়া মেমোরিয়াল ডিগ্রি কলেজ ২টা উচ্চ বিদ্যালয় আসে ।
৩১ জানুয়ারি
ছুটি ও অন্যান্য
স্বাধীনতা দিবস (নাউরু)
বিশ্ব পথশিশু দিবস
বিশ্ব কুষ্ঠ সচেতনতা দিবস
(জানুয়ারি মাসের শেষ রবিবার)
পোর্টসি দ্বীপ
পোর্টসি দ্বীপটি ইংল্যান্ডের দক্ষিণ উপকূলে মাত্র 24.542 বর্গকিলোমিটার (9.476 বর্গ মাইল; 6,064 একর) আয়তনের সমতল, নিম্ন- দ্বীপ। দ্বীপটি হ্যাম্পশায়ারের ঐতিহ্যগত এবং আনুষ্ঠানিক কাউন্টির মধ্যে অবস্থিত এবং এতে পোর্টসমাউথ শহরের বেশিরভাগ অংশ রয়েছে।
গ্রেট ব্রিটেন এবং আয়ারল্যান্ডের মূল ভূখণ্ডের পরে ব্রিটিশ দ্বীপপুঞ্জের সমস্ত দ্বীপের তৃতীয় বৃহত্তম জনসংখ্যা পোর্টসিয়া দ্বীপপুঞ্জের রয়েছে; এটির সর্বোচ্চ জনসংখ্যার ঘনত্বও রয়েছে। থাম্ব|পশ্চিম থেকে পোর্টসিয়া দ্বীপ (উত্তর দিকে বাম দিকে), বায়ু থেকে (প্রতিবেশী হেইলিং দ্বীপের নীচে) পোর্টসি দ্বীপের পূর্বদিকে ল্যাঙ্গস্টোন হারবার দ্বারা পৃথক হেইলিং দ্বীপ রয়েছে। পশ্চিমে পোর্টসমাউথ হারবার দ্বারা পৃথক গোসপোর্টের উপদ্বীপীয় মূলভূমি শহর। দক্ষিণ, এটা মধ্যে মুখোমুখি স্পিটেড ব্যাপকতর এলাকা সোলেন্ট। পোর্টসব্রিজ ক্রিক নামে পরিচিত পোর্টসিয়া দ্বীপের উত্তর প্রান্ত বরাবর একটি সরু জোয়ার চ্যানেল পোর্টসিয়া দ্বীপটিকে মূল ভূখণ্ড থেকে পৃথক করে।
তিনটি প্রধান সড়ক সেতু ( পশ্চিম থেকে পূর্ব দিকে : মঃ২৭৫ মোটরওয়ে, A3 এবং A2030 ) দ্বীপটিকে মূলভূমি সড়কের নেটওয়ার্কের সাথে সংযুক্ত করে। ইলিশ লাইনে একটি ছোটখাটো পথচারী এবং সাইকেল ব্রিজও রয়েছে । পোর্টসমাউথ হারবারে, একটি সড়ক সেতু পোর্টসিয়া দ্বীপকে তিমি দ্বীপের সাথে সংযুক্ত করে, রয়্যাল নেভির একটি সীমাবদ্ধ স্থাপনা
পোর্টসিয়া দ্বীপ চার রেলস্টেশন (হয়েছে পোর্টসমাউথ হারবার, পোর্টসমাউথ & amp;
দক্ষিণ সাগর বিভাগ,
ফ্রাটনএবং হিলস )
পোর্টসব্রিজ ক্রিক একটি সংক্ষিপ্ত রেলওয়ে সেতু মাধ্যমে মূল ভূখণ্ড রেলওয়ে নেটওয়ার্কে একটি দ্বীপ ব্রান্চলিনে দ্বারা সংযুক্ত। এছাড়াও গোপপোর্ট (মূল ভূখণ্ডে), হেইলিং দ্বীপ এবং আইল অফ ওয়াইটে ফেরি পরিষেবা রয়েছে। চ্যানেল আইল্যান্ডস, উত্তর ফ্রান্স এবং উত্তর স্পেনের ফেরিও রয়েছে ।
পোর্টসি দ্বীপ একটি অপেক্ষাকৃত বাণিজ্যিক ও ঐতিহাসিক আশপাশ পোর্টসমাউথ এর পোর্টসি নামে পরিচিত, যা স্থানীয় সরকারের ভেরিয়েবল ব্যবহার করেছে কিন্তু দীর্ঘ দ্বীপের একটি প্যারিশ হয়েছে (দক্ষিণ-পশ্চিম "শহরের কেন্দ্র" সংলগ্ন) তার নাম দেয়।
ইতিহাস
দ্বীপে দুটি ব্রোঞ্জ যুগের হোর্ডস এবং রোমান মুদ্রার একটি হোর্ড পাওয়া গেছে। 979 খ্রিস্টাব্দে এই দ্বীপটি ডেনেস আক্রমণ করেছিল। ডোমসডে বুকের সময়ে 3 জন ম্যানর দ্বীপে থাকার কথা রেকর্ড করা হয়েছিল।
লোকালগুলি (এজেড)
বরাদ্দের সমন্বয়ে দ্বীপের বৃহত্তম সবুজ বাফারগুলির সাথে সংযুক্ত একটি আধুনিক বিকাশ, একটি পোর্টসমাউথ একাডেমির ক্রীড়া ক্ষেত্র এবং গ্রেট সল্টার্নস গল্ফ কোর্স, অ্যাঙ্করোজ পার্কটি দ্বীপের উত্তর-পূর্ব অংশ দখল করেছে। অ্যাংরেজ পার্কটি পূর্বে পোর্টসমাউথ বিমানবন্দরের অবস্থান ছিল যা 1973 সালে বন্ধ হয়েছিল।
পূর্বের সবুজ বেল্টের সাথে সংযুক্ত, এটি বাফিনস পাড়ার হৃদয়ে বিস্তৃত যার একটি বিশাল পুকুর এবং পোর্টসমাউথ কলেজের মাঠ রয়েছে।
বাকল্যান্ড
বাকল্যাণ্ড দ্বীপের প্রাণকেন্দ্রের একটি কেন্দ্রীয় পাড়া, যা কিংস্টন থেকে সরাসরি দক্ষিণে এবং ল্যান্ডপোর্টের উত্তর-পূর্বে।
কোপনার
কোপনার পোর্টসিয়া দ্বীপের পূর্ব পাশের একটি অঞ্চল। কোপেনোর হিসাবে, এটি ডোমসডে বইয়ের পোর্টসিয়া দ্বীপে তালিকাভুক্ত তিনটি গ্রামের একটি ছিল।
19 শতকের শেষের দিকে এবং 20 শতকের গোড়ার দিকে পোর্টসমাউথের দ্রুত সম্প্রসারণের ফলে মূল গ্রামটি জড়িত ছিল। জেলার পশ্চিম এখন 1930-এর দশকের আবাসস্থল এবং পূর্বটি শিল্প ও বাণিজ্যিক অঞ্চল।
এটি মূলত রেলওয়ে স্টেশন স্থাপনের উদ্দেশ্যে; হাওয়ান্ট এবং পোর্টসমাউথ টাউন স্টেশনগুলির মধ্যে মধ্যবর্তী স্টেশনটি যখন লাইনটি চালু হবে। তবে স্টেশনগুলির মধ্যে বিশাল ব্যবধান থাকা সত্ত্বেও, এবং বহু বছর ধরে (বর্তমানে একটি সেতু) সিগন্যাল লেভেল ক্রসিংয়ের অস্তিত্ব সত্ত্বেও এটি কখনই বাস্তবায়িত হয়নি। একটি "স্টেশন রোড" তৈরি করা হয়েছিল, এবং এখনও রয়েছে, তবে স্টেশনটির নির্মাণকাজ কখনই শুরু হয়নি।
ইস্টনি
দক্ষিণ উপকূলে সমুদ্র সৈকতকে সামনে টানতে ইস্টনির প্রথম দিকের রাস্তা, এর মধ্যে রয়েছে তিনটি দুর্গ, ছোট ইস্টনি ফোর্ট ওয়েস্ট (ভেঙে ফেলা), ইস্টনি ফোর্ট ইস্ট এবং বৃহত ফোর্ট কম্বারল্যান্ড, যা একটি মাঝারি উপদ্বীপ দখল করে রয়েছে দ্বারা বিরামচিহ্নযুক্ত। ইস্টনি হ'ল পোর্টসিয়া দ্বীপের সর্বাধিক দক্ষিণ-পূর্ব অঞ্চল এবং ল্যাংস্টোন হারবারের প্রবেশপথের অংশ গঠন করে। ইস্টনি একটি মেরিনা (বিভ্রান্তিকরভাবে "সাউথসি মেরিনা" নামে পরিচিত) অফার করে এবং প্রতিবেশী হেইলিং দ্বীপে ল্যাংস্টোন হারবার জুড়ে একটি পাদদেশ যাত্রী ফেরি পরিষেবাও সরবরাহ করে।
ইস্টনি লেক, ল্যাংস্টোন হারবারের প্রাকৃতিক জোয়ার খাঁজটি ইস্টনি উপদ্বীপের উত্তর দিকে অবস্থিত এবং মিল্টন ইস্টনি লেকের বিপরীতে উত্তরের দিকে অবস্থিত। 'দ্য গ্লোরি হোল' ডাকনামযুক্ত একটি ছোট্ট সংলগ্ন দীঘিটি ইস্টনি হ্রদের দক্ষিণ দিকে অবস্থিত এবং ল্যাংস্টোন হারবারের নুন-জলে উচ্চ বসন্ত জোয়ারে পরিপূর্ণ হয়। ইস্টনি লেক স্থানীয়দের দ্বারা 'ইস্টনি ক্রিক' বা 'দ্য ক্রিক' নামেও পরিচিত।
ফ্রাটন
ফ্রেটটন পোর্টসমাউথের একটি আবাসিক এবং হালকা শিল্প অঞ্চল। এটি বেশিরভাগ ভিক্টোরিয়ান পোড়ামাটির ঘরগুলি নিয়ে গঠিত এবং এটি শহরের আবাসিক অঞ্চলের বৈশিষ্ট্যগত। ফ্র্যাটন রোডে ব্রিজ সেন্টারে একটি শালীন শপিং সেন্টারও রয়েছে, এটি একটি বৃহত প্রাক্তন কো-অপ- ডিপার্টমেন্ট স্টোরের সাইটে নির্মিত, বর্তমানে একটি বিশাল আসদা সুপার মার্কেটের আধিপত্য রয়েছে, যা ফ্রেটনের শ্রমিক শ্রেণির নৌ ও শিল্প heritage তিহ্যকে প্রতিফলিত করে কেন্দ্রীয়ভাবে স্বল্প বাজেটের দোকান এবং ক্যাফেগুলির পরিবর্তে স্থানীয়করণ সহ জেলা।
ফ্রেটটন রেলওয়ে স্টেশন পোর্টসিয়া দ্বীপে বাকি চারটি স্টেশনের মধ্যে একটি এবং পোর্টসমাউথ ডাইরেক্ট লাইনের অংশ গঠন করে। ফ্রেটটন রেলওয়ে স্টেশনের পূর্ব দিকে রয়েছে ট্রেনেরেকার ডিপো, ট্রেন রক্ষণাবেক্ষণের ডিপো rat 1990 এর দশকের শেষের দিকে এবং 2000 এর দশকের গোড়ার দিকে একটি বৃহত প্রাক্তন ফ্রেটটন রেলপথের পণ্য ইয়ার্ড সাফ করা হয়েছিল, একটি খুচরা পার্কের পথ তৈরি করে।
গানওয়ার্ফ
গানওয়ার্ফ পোর্টসমাউথের একটি আধুনিক খুচরা ও আবাসিক জেলা যা পূর্বে HMS Vernon (shore establishment) নামে পরিচিত ছিল HMS Vernon (shore establishment), রয়্যাল নেভির টর্পেডো স্কুল এবং ১৯৯০ এর দশকের শেষের দিকে এটি পুনর্নির্মাণ এবং পুনর্নির্মাণের আগে ' স্টোন ফ্রিগেট ' তীরে স্থাপনা।
ইলিশ
আবাসিক এবং শিল্প / খুচরা / বিতরণ অঞ্চলের মিশ্রণ সহ ইলিশ শহরটির উত্তর-পশ্চিম জেলা। এটি পোর্টসমাউথের অন্যতম প্রধান ক্রীড়া এবং অবসর সুবিধা, মাউন্টব্যাটেন সেন্টার এবং ট্রাফলগার স্কুল এর হোম । উত্তর এবং পশ্চিমে এর ছোট্ট সবুজ বেল্টগুলির মধ্যে রয়েছে পোর্টসমাউথ রাগবি ফুটবল ক্লাব।
কিংস্টন
নগরীর এই ছোট্ট কেন্দ্রীয়, সাধারণ, ছিদ্রযুক্ত জেলাটিতে কয়েকটি উচ্চ-বৃদ্ধি বিকাশ রয়েছে এবং এটি সম্পূর্ণ আবাসিক।
ল্যান্ডপোর্ট
ল্যান্ডপোর্টের আবাসিক অংশগুলি তার বাণিজ্য ও বিতরণ প্রাঙ্গণ থেকে তার আলবার্ট জনসন কায়ে পাশাপাশি এম 275৫ / এ 3 দ্বারা পৃথক করা হয়েছে যেখানে রাস্তার নামকরণ পরিবর্তন করে। এই আবাসিক পাশের পশ্চিমের রাস্তায় একটি বৃহত পুরানো তালিকাভুক্ত ঘোড়ার গর্ত এবং তালিকাভুক্ত চারটি বাড়ির সারি, তার জন্মস্থানের বাড়ির চার্লস ডিকেন্স জন্মস্থান যাদুঘর এবং মাইল এন্ড চ্যাপেল (একটি স্টুডিও)।
মিল্টন
মিল্টন হ'ল পোর্টসমাউথ শহরের শহরতলির আবাসিক জেলা, মিল্টন পার্ক এবং ব্রান্সবারি পার্ক নামে দুটি বড় পাবলিক পার্ক রয়েছে, যা উভয়ই এক সময় খামার ছিল। মিল্টন পোর্টসিয়া দ্বীপের দক্ষিণ পূর্ব দিকে অবস্থিত এবং ল্যাংস্টোন হারবারের সাথে পূর্বদিকে সীমাবদ্ধ। ইস্টনি দক্ষিণে অবস্থিত, দক্ষিণ পশ্চিমে দক্ষিণশিয়া, উত্তরে বাফিনস এবং পশ্চিমে ফ্রেটন। মিল্টন মূলত পোর্টসিয়া দ্বীপের একটি ছোট্ট কৃষিকাজের গ্রাম ছিল, বিংশ শতাব্দীর শুরুর দিকে শহর সম্প্রসারণে গ্রাস না করা অবধি কৃষিজমি দ্বারা ঘিরে ছিল। পোর্টসমাউথ ফুটবল ক্লাবের ফ্রেটন পার্ক স্টেডিয়ামটির নাম সত্ত্বেও মিল্টন ফার্ম থেকে ক্রয়কৃত জমিতে নির্মিত হয়েছিল এবং এখনও এটি শহরের রেলপথের দক্ষিণে পোর্টসমাউথের মিল্টন ওয়ার্ড অঞ্চলে অবস্থিত, পার্শ্ববর্তী ফ্রাটন ওয়ার্ড এলাকার সীমানা।
উত্তর প্রান্ত
উত্তর এন্ড দ্বীপের মধ্য-উত্তরে প্রধানত আবাসিক অঞ্চল। এর নামটি কিংস্টনের (তৎকালীন) গ্রামের উত্তর প্রসারণ হিসাবে এর উৎস প্রতিফলিত করে এবং কিংস্টনের "উত্তর প্রান্ত" গঠন করে।
ওল্ড পোর্টসমাউথ
ওল্ড পোর্টসমাউথটি পোর্টসিয়া দ্বীপের দক্ষিণ-পশ্চিম কোণে অবস্থিত এবং বন্দরগুলির মুখোমুখি পোর্টসমাউথ হারবারের সরু প্রবেশপথের পূর্ব দিকটি তৈরি করে। ওল্ড পোর্টসমাউথে পোর্টসমাউথ পয়েন্ট ("স্পাইস আইল্যান্ড" নামে পরিচিত) এবং কেম্বার ডক সহ পোর্টসমাউথের মূল পুরাতন শহরটির বেশিরভাগ traditionalতিহ্যবাহী হাই স্ট্রিট এবং heritage তিহ্য রয়েছে ।
পোর্টসিয়া
থাম্ব|কমন-হার্ড, পোর্টসমাউথ, 1834। বন্দরটিতে বিজয় থাম্ব|যুক্তরাজ্যের পোর্টসডাউন হিল থেকে পোর্টসমাউথ এবং পোর্টসিয়া দ্বীপের দৃশ্য পোর্টসিয়া হ'ল পোর্টসমাউথ শহরের এক অঞ্চল, নৌ ঘাঁটির চারপাশে দক্ষিণ-পশ্চিমাঞ্চল বেশিরভাগ অঞ্চল দখল করে এবং পোর্টসিয়া দ্বীপটির নাম দিয়েছে। এর অতীতে, 1926 সালে পোর্টসমাউথের বৃহত্তর শহরে সংহত হওয়ার আগে পোর্টসিয়া পোর্টসমাউথ (বর্তমানে ওল্ড পোর্টসমাউথ) শহরের উত্তরে একটি পৃথক বন্দোবস্ত ছিল।
ইঞ্জিনিয়ার ইসামবার্ড কিংডম ব্রুনেল 1806 সালে ব্রিটেন স্ট্রিটে জন্মগ্রহণ করেছিলেন; এবং অধ্যাপক উইলিয়াম গারনেট পোর্টসিয়ায় 18 ডিসেম্বর 1850 সালে জন্মগ্রহণ করেছিলেন।
অঞ্চলটি প্রথমে "সাধারণ" নামে পরিচিত ছিল এবং এটি পোর্টসমাউথ শহর এবং নিকটস্থ ডকইয়ার্ডের মধ্যে ছিল । পুরানো শহরের দেওয়ালের মধ্যে ভিড় জমানোর প্রতিক্রিয়া হিসাবে 17 ম শতাব্দীর শেষের দিকে প্রচলিত বিকাশ শুরু হয়েছিল। এই বিকাশ ডকইয়ার্ডের গভর্নরকে চিন্তিত করেছিল, কারণ তিনি আশঙ্কা করেছিলেন যে নতুন ভবনগুলি যে কোনও বাহিনী আক্রমণ করার চেষ্টা করছে তার জন্য কভার সরবরাহ করবে। ১ 170০৩ সালে তিনি ডকইয়ার্ডের দেয়ালে লাগানো কামানের পরিসরের মধ্যে যে কোনও বিল্ডিং ভেঙে দেওয়ার হুমকি দিয়েছিলেন। যাইহোক, কুইন অ্যানের কাছে আবেদনের পরে, 1704 সালে এই উন্নয়নের জন্য রাজী সম্মতি দেওয়া হয়েছিল। 1792 সালে এই অঞ্চলের নামটি কমন থেকে পোর্টসিতে পরিবর্তন করা হয় এবং ততক্ষণে এর মিশ্র ডকসাইড জনসংখ্যা ছিল।
1784 সালে সেখানে বাপ্তিস্ম নেওয়া উইলিয়াম টাকারকে পোর্টসির টেইলার, উইলিয়াম ওয়াইল্ডে থেকে দোকান উত্তোলনের অভিযোগে দোষী সাব্যস্ত করা হয়েছিল এবং ১9৯৮ সালে নিউ সাউথ ওয়েলসে "মৃত্যু জাহাজ" হিলসবারোতে নিয়ে যাওয়া হয় যা বন্দীদের এবং টাইফাসকে নিয়ে পোর্টসমাউথ থেকে কলোনিতে নিয়ে যায়। ১৮০৩ সালে টাকার পালিয়ে গিয়ে পুরো পথে ব্রিটেনে পৌঁছে দিয়েছিলেন, কেবল অস্ট্রেলিয়ায় পুনর্বাসনের জন্য পোর্টসমাউথে নেওয়া হয়েছিল। পরে তিনি সিলার ছিলেন, মাওরি হেডগুলি সংরক্ষণের খুচরা বাণিজ্য প্রতিষ্ঠা করেছিলেন এবং নিউজিল্যান্ডের ওটাগোতে স্থায়ী হন যেখানে ১৮ 18১ সালে তার হোস্টের শিকার হওয়ার আগে এবং খাওয়া দাওয়ার আগে তিনি সে দেশের প্রথম আর্ট ডিলার হয়েছিলেন। 41পন্যাসিক সারা দাউদনি ১৮১৪ সালের ১৫ জানুয়ারি পোর্টসিতে জন্মগ্রহণ করেছিলেন।
ব্রিটিশ প্রকৌশলী, গণিতবিদ, পদার্থবিজ্ঞানী এবং উদ্ভাবক হারথা আয়ারটন ১৮৫৪ সালে সেখানে জন্মগ্রহণ করেছিলেন।
বিশ শতকের শুরুতে পোর্টসমাউথ কাউন্সিল পোর্টসির বেশিরভাগ বস্তির আবাসন পরিষ্কার করতে শুরু করেছিল। শহরের প্রথম কাউন্সিলের বাড়িগুলি ১৯১১ সালে জেলায় নির্মিত হয়েছিল। 1920 এবং 1930 এর দশকে এই অঞ্চলের ব্যাপক পুনর্নবীকরণ দেখা যায়, অনেক পুরানো বস্তিদের নতুন কাউন্সিল হাউস দ্বারা প্রতিস্থাপন করা হয়।
ডকইয়ার্ডের সাথে এই অঞ্চলের সান্নিধ্যের ফলে দ্বিতীয় বিশ্বযুদ্ধের সময় এটির ব্যাপক বোমার ক্ষয়ক্ষতি হয়েছিল। যুদ্ধের পরে বাড়িগুলি, মাইসনেটগুলি এবং টাওয়ার ব্লকের মিশ্রণে অঞ্চলটি সমস্ত কাউন্সিল আবাসন হিসাবে পুনর্নবীকরণ করা হয়েছিল।
নৌ ঘাঁটির নিকটবর্তী এবং পোর্টসমাউথ আন্তর্জাতিক বন্দরের নিকটবর্তী পোর্টসিয়া দ্বীপের পশ্চিম পাশে রূডমোর একটি পূর্ব আবাসিক জেলার নাম। দ্বিতীয় বিশ্বযুদ্ধের সময় রুডমোরকে ভারী বোমা মেরে ধ্বংসস্তূপে নামিয়ে আনা হয়েছিল। যুদ্ধের পরে, রুডমোর এম 275 মোটরওয়ে স্পুর এবং চৌরাস্তা মোড়কে "রুডমোর রাউন্ডআউট" নামে পরিচিত হিসাবে চিহ্নিত করার জন্য পরিষ্কার করা হয়েছিল।
সামার্সটাউন পোর্টসমাউথের একটি অভ্যন্তরীণ আবাসিক জেলা যা Mr.নবিংশ শতাব্দীর গোড়ার দিকে একজন মিঃ সোমারসের মালিকানাধীন জমিতে প্রথম প্রতিষ্ঠিত হয়েছিল, যার নামে এই জেলার নামকরণ করা হয়েছে। থাম্ব|1910 রেলওয়ে ক্লিয়ারিং হাউস পোর্টসমাউথের চারপাশের লাইনের মানচিত্র, সাউথসি রেলওয়ে দেখায় সাউথসি পোর্টসিয়া দ্বীপের দক্ষিণ প্রান্তটি দখল করেছে, এক মাইলের মধ্যে (1.6)  পোর্টসমাউথের শহর কেন্দ্র এবং পোর্টসমাউথ হারবারের কিমি)। জমির মালিকের নাম হিসাবে ক্রোস্টন টাউন নামে প্রকৃতপক্ষে নামকরণ করা হয়েছিল, মিঃ ক্রক্সটন, দক্ষিণসি উনিশ শতকে এক জনপ্রিয় ভিক্টোরিয়ান সমুদ্র উপকূলবর্তী রিসর্টে পরিণত হয়েছিল। সাউথসির একটি সমৃদ্ধ বাণিজ্যিক অঞ্চল রয়েছে যার মধ্যে দুটি জাতীয় ডিপার্টমেন্ট স্টোর এবং আরও অনেক সুপরিচিত উচ্চ রাস্তার চেইন রয়েছে। এটি এই বিশাল স্টোরগুলিকে অসংখ্য স্বতন্ত্র ব্যবসায়ীদের সাথে একত্রিত করে যার মধ্যে দাতব্য শপ, খাদ্য খুচরা বিক্রেতা এবং আসবাবপত্র / গৃহস্থালীর সামগ্রীর দোকান রয়েছে। ১৯৯৯ সাল থেকে, দক্ষিণসিয়ার নিজস্ব একটি পৃথক শহর কাউন্সিল ছিল, তবে ২০১০ সালে পুনরায় পোর্টসমাউথ সিটি কাউন্সিলে পুনরায় সংহত করা হয়েছিল।
1885 সাল থেকে, সাউথসিয়ার নিজস্ব রেলওয়ে শাখা লাইন ছিল, যার নাম রাখা হয়েছে দক্ষিণসিই রেলওয়ে । সাউথসি রেলওয়ে জেসি রোড ব্রিজ হল্টে তিনটি স্টেশন, আলবার্ট রোড ব্রিজ ব্রিজ হাল্ট এবং গ্রানাডা রোডে পূর্ব সাউথসি নামে একটি টার্মিনাস স্টেশন অন্তর্ভুক্ত করেছে। রেললাইনটি ফ্রেটটন স্টেশনে প্ল্যাটফর্ম 3 থেকে একটি শাখা লাইনের দক্ষিণে চলেছিল। ট্রাম থেকে অর্থনৈতিক প্রতিযোগিতার কারণে ১৯১৪ সালে সাউথসি রেলপথ বন্ধ ছিল। পরে রেলওয়ে ট্র্যাক এবং স্টেশনগুলি সরানো হয় এবং রাস্তা এবং আবাসন দিয়ে প্রতিস্থাপন করা হয়েছিল। পোর্টসমাউথের একটি আধুনিক মানচিত্রে, দক্ষিণাঞ্চল রেলপথটির রুটগুলি এখনও নতুন নতুন আবাসন ও রাস্তাগুলির ব্যবস্থা থেকে পরিষ্কার দেখা যায় যা এটি প্রতিস্থাপন করেছিল।
স্ট্যামশো
পোড়া রাস্তার এই আবাসিক অঞ্চলে আলেকজান্দ্রা পার্ক এবং মাউন্টব্যাটেন স্পোর্টস সেন্টার অন্তর্ভুক্ত । উত্তর মিথ্যা Tipner এবং Hilsea, এবং দক্ষিণে হয় কিংস্টন, বাকল্যাণ্ড এবং বাণিজ্যিক রোড, শহরের প্রধান খুচরো এলাকা। স্ট্যামশো এর পশ্চিমে এম 275৫ মোটরওয়ে এবং তিমি দ্বীপ দ্বারা আবদ্ধ এবং পূর্ব দিকে উত্তর প্রান্ত । স্ট্যামশওয়ার, ট্যুইফোর্ড অ্যাভিনিউ এবং স্ট্যামশো রোডের প্রধান রাস্তাগুলি একমুখী ট্র্যাফিক ব্যবস্থার দুটি অক্ষ are
একটি উপাধি শিশু এবং জুনিয়র স্কুল এটি পরিবেশন করে। শহরের কেন্দ্রস্থলে ফিডার রোড সংলগ্ন এর পার্কটিতে (মোটরওয়ে স্ট্যাটাস সহ) রয়েছে বিশাল ক্ষেত্র এবং একটি অ্যাডভেঞ্চার খেলার মাঠ play
টিপনার
এই উত্তর-পশ্চিম কোণে পাবলিক পার্কল্যাণ্ড পয়েন্ট, টিপনার পয়েন্ট রয়েছে এবং এটি রাস্তা ব্যবহার, খুচরা / বিতরণ এবং আবাসিকের মিশ্রণ।
নবাবগঞ্জ থানা, দিনাজপুর
নবাবগঞ্জ থানা বাংলাদেশের দিনাজপুর জেলার অন্তর্গত নবাবগঞ্জ উপজেলার একটি থানা।
প্রশাসনিক এলাকাসমূহ
নবাবগঞ্জ উপজেলার ৯টি ইউনিয়নের প্রশাসনিক কার্যক্রম নবাবগঞ্জ থানার অধীন।
ওয়েনগুরলা
ওয়েনগুরলা (Vengurla) ভারতের মহারাষ্ট্র রাজ্যের সিন্ধুদূর্গ জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১১ মিটার (৩৬ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে ওয়েনগুরলা শহরের জনসংখ্যা হল ১২,৪৭১ জন। এর মধ্যে পুরুষ ৪৯% এবং নারী ৫১%।
এখানে সাক্ষরতার হার ৮১%। পুরুষদের মধ্যে সাক্ষরতার হার ৮৬% এবং নারীদের মধ্যে এই হার ৭৬%। সারা ভারতের সাক্ষরতার হার ৫৯.৫%, তার চাইতে ওয়েনগুরলা এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
অক্ষ (জীববিজ্ঞান)
প্রাণীবিজ্ঞানে অক্ষ
মেরুদণ্ডী প্রাণীতে অক্ষ বলতে মূলত মেরুদণ্ডকে বোঝায়। কারণ মেরুদণ্ড বক্ষাস্থিচক্রকে ধারণ করে এবং শ্রোণীচক্রের সাথে যুক্ত থাকে। এছাড়া পালকের বার্বসমূহের মধ্যবর্তী দণ্ডকে অক্ষ বলে। অক্ষ সাইটোপ্লাজম দিয়ে পূর্ণ থাকে।
উদ্ভিদবিজ্ঞানে অক্ষ
thumb|[[ফার্ন|ফার্নের যৌগিকপত্র ও তার অক্ষ]] উদ্ভিদের ক্ষেত্রে কোন যৌগিক গঠনের মধ্যবর্তী দণ্ডকে অক্ষ বলে। কোন একটি যৌগিক পত্রের মধ্যবর্তী দণ্ডকেও অক্ষ বলা হয়।। আবার গুচ্ছ পুষ্পের ধারককেও অক্ষ বলে। ফসলের শিষের ধারকও অক্ষ নামে পরিচিত।
রন জনস্টন
রন জনস্টন (৩১ ডিসেম্বর ১৯৩০ – ২৯ জুলাই ২০১৪) একজন নিউজিল্যান্ডের স্পিডওয়ে রাইডার ছিলেন যিনি বেলে ভ্যু এসেস ক্লাবের হয়ে প্রতিদ্বন্দ্বিতা করতেন। এছাড়াও তিনি তার ক্যারিয়ারে মোট চারবার বিশ্ব ফাইনালে আরোহণ করেছিলেন (১৯৫৫, ১৯৫৭, ১৯৫৮ এবং ১৯৬০), যেগুলোর মধ্যে ১৯৬০ সালে ৫ম স্থান অধিকার করা ছিল তার সেরা সাফল্য।
কর্মজীবন
জনস্টন ১৯৪৯ সালে ডুনেডিনের তহুনা পার্ক ট্র্যাকে রাইডিং শুরু করেছিলেন। তিনি ১৯৫০ সালে ইংল্যান্ডে চলে আসেন এবং বেলে ভ্যু এসেসে যোগ দেন। তার প্রথম মৌসুমে, বেলেভ্যু দলের সদস্য হিসাবে নিজেকে প্রতিষ্ঠিত করার আগে প্রথমে বেলফাস্ট বিস এবং শেফিল্ড টাইগার ক্লাব তাকে ধার নিয়েছিল। ১৯৫৭ সালে তিনি দলকে নেতৃত্ব দেওয়ার দায়িত্ব পান এবং ১৯৬১ সালে অবসর গ্রহণ অবধি এ দায়িত্ব পালন করেন। তার অধিনায়কত্বে বেলে ভ্যু তিনবার ব্রিটানিয়া শিল্ড এবং ১৯৫৮ সালে ডেইলি মেইল জাতীয় ট্রফি জয় করে।
জনস্টন ১৯৫২ সালে নিউজিল্যান্ড চ্যাম্পিয়নশিপ জিতেছিলেন এবং তিনি ইংল্যান্ড এবং মহাদেশে অস্ট্রেলাসিয়ান দলের হয়ে লড়েছিলেন।
জিবুতি
থাম্ব|288x288পিক্সেল|রাজধানী জিবুতি সিটি জিবুতি (République de Djibouti; আরবি ভাষায়: جمهورية جيبوتي) উত্তর-পূর্ব আফ্রিকার একটি প্রজাতান্ত্রিক রাষ্ট্র। এটি সামরিক কৌশলগত একটি অবস্থানে বাব এল মান্দেব প্রণালীর তীরে, লোহিত সাগর ও এডেন উপসাগরের সংযোগস্থলে অবস্থিত। দেশটির রাজধানী ও বৃহত্তম শহরের নামও জিবুতি। ভারত মহাসাগর ও ভূমধ্যসাগরকে সংযোগকারী বাণিজ্যপথগুলির সংযোগস্থলে এবং আফ্রিকা ও মধ্যপ্রাচ্যের একটি সংযোগস্থলে অবস্থিত এই দেশটি বহুকাল যাবৎ বিভিন্ন সংস্কৃতি ও বাণিজ্যের মিলনস্থল।
ভৌগোলিক তাৎপর্য
এটি লোহিত সাগর ও এডেন উপসাগর এর সংযোগস্থলে অবস্থিত যা ভারত মহাসাগর-এর ই অংশ।
ইতিহাস
জিবুতি ফ্রান্সের উপনিবেশ হিসেবে গণ্য ছিল। ১৮৯৬ থেকে ১৯৬৭ এই সময়টায় একে বলা হতো ফরাসি সোমালিল্যান্ড। জুলাই ৫, ১৯৬৭ তে নতুন নামকরণ হয় আফার এবং ইস্যাসের ফরাসি অঞ্চল। জুন ২৭, ১৯৭৭ এ নতুন রাষ্ট্র হিসেবে আত্মপ্রকাশ করে।
আবদুল্লাহ শফিক
আবদুল্লাহ শফিক (পাঞ্জাবি:عبد اللہ شفیق); জন্ম ২০ নভেম্বর ১৯৯৯) একজন পাকিস্তানি ক্রিকেটার যিনি পাকিস্তান জাতীয় ক্রিকেট দলের হয়ে খেলেন এবং পাকিস্তান সুপার লীগে লাহোর কালান্দার্সের হয়ে
জিবুতি
সংস্কৃতি
নিজেদের নিজস্ব পল্লী সংস্কৃতি থাকলেও যেহেতু মিসর, ভারত ও চীন-এর সাথে বাণিজ্যিক সম্পর্ক ছিল তাই সংস্কৃতিতে এই তিন দেশের প্রভাব দেখা যায়।
খাদ্যাভাস
তাদের খাদ্যাভাসে সোমালিয়া, ইয়ামেন , ফরাসি ও ভারতীয় প্রভাব দেখা যায়।
ফুটওয়্যার ডিজাইন অ্যান্ড ডেভেলপমেন্ট ইনস্টিটিউট
ফুটওয়্যার ডিজাইন অ্যান্ড ডেভেলপমেন্ট ইনস্টিটিউট উত্তরপ্রদেশের নয়ডায় অবস্থিত একটি শিক্ষা প্রতিষ্ঠান।
ইতিহাস
এফডিডিআই ১৯৮৬ সালে ভারত সরকারের বাণিজ্য ও শিল্প মন্ত্রকের অধীনে শিল্পে মানব সম্পদ ও প্রযুক্তিগত পরিষেবা প্রদানের লক্ষ্যে প্রতিষ্ঠিত হয়েছিল। সংসদের একটি আইন দ্বারা ২০১৭ সালে এফডিডিআই একটি জাতীয় গুরুত্বের প্রতিষ্ঠানে উন্নীত হয়েছিল।
বিদ্যায়তন
থাম্ব|এফডিডিআই ক্যাম্পাস ফুরসাতগঞ্জ ([[রায়বেরেলি)|বাম|alt=250px]]
প্রতিষ্ঠানটির বিদ্যায়তন নয়ডা, ফুরসাতগঞ্জ (রায়বেরেলি), চণ্ডীগড়, অঙ্কলেশ্বর, গুনা, চেন্নাই, পাটনা, হায়দ্রাবাদ, কলকাতা, রোহতক, ছিন্দওয়াড়া ও যোধপুরে রয়েছে।
আর্মেনীয় মহল্লা (জেরুসালেম)
আর্মেনীয় মহল্লা (حارة الأرمن, হারাত আল-আরমান; הרובע הארמני, হা-রোভা হা-আরমেনি; Հայոց թաղ, Hayots t'agh) জেরুসালেমের পুরনো শহরের চারটি মহল্লার অন্যতম। এটি শহরের দক্ষিণপশ্চিম পাশে অবস্থিত। বাব আন-নবী দাউদ ও বাব আল-খলিল নামক ফটক দিয়ে এখানে প্রবেশ করা যায়। এর আয়তন ০.১২৬ বর্গকিমি যা পুরনো শহরের ১৪%। ২০০৭ সালে এখানকার জনসংখ্যা ছিল ২,৪২৪ এবং তা ছিল পুরনো শহরের ৬.৫৫%। এই দুই দিক থেকে মহল্লাটি ইহুদি মহল্লার সাথে তুলনীয়। মহল্লাটি সুক আল-বাজার দ্বারা খ্রিষ্টান মহল্লা ও সুক আল-হুসুর দ্বারা ইহুদি মহল্লা থেকে বিচ্ছিন্ন।
৪র্থ‌ শতাব্দীর দিক থেকে জেরুসালেমে আর্মেনীয়দের উপস্থিতি লক্ষ্য করা যায়। এসময় আর্মেনীয়রা খ্রিষ্টান ধর্মকে জাতীয় ধর্ম হিসেবে গ্রহণ করে এবং আর্মেনীয় পুরোহিতরা জেরুসালেমে বসবাস শুরু করেন। আর্মেনীয় আবাসভূমির বাইরে আর্মেনীয় বসতির মধ্যে একে সবচেয়ে প্রাচীন বলে গণ্য করা হয়। মহল্লাটি সেইন্ট জেমস মনস্টারিকে কেন্দ্র করে ধীরে ধীরে গড়ে উঠেছে। ১৯শ শতাব্দীতে তা বর্তমান রূপ লাভ করে। আর্মেনিয়ান এপস্টলিক চার্চের জেরুসালেম পেট্রিয়ার্ক‌ এখানে অবস্থান করেন। তিনি মহল্লার প্রশাসক হিসেবে দায়িত্বপালন করেন। ২০শ শতাব্দীর মধ্যভাগ থেকে আর্মেনীয় সম্প্রদায়ের সংখ্যা হ্রাস পাচ্ছে।
গ্রীক অর্থোডক্স ও ক্যাথলিকদের থেকে পৃথক হলেও আর্মেনীয়রা তাদের মহল্লাকে খ্রিষ্টান মহল্লার অংশ হিসেবে বিবেচনা করে থাকে। জেরুসালেমের তিনজন খ্রিষ্টান পেট্রিয়ার্ক‌ ও আর্মেনিয়ার সরকার দুই মহল্লার কোনোপ্রকার রাজনৈতিক বিভক্তির বিরোধিতা জানিয়েছিল। আর্মেনীয়দের ভিন্ন ভাষা, সংস্কৃতি ও ধর্মীয় বিশ্বাসের কারণে পৃথক আর্মেনীয় মহল্লার উদ্ভব হয়েছে। জেরুসালেমের অন্যান্য খ্রিষ্টানদের মত আর্মেনীয়রা আরব বংশোদ্ভূত নয়। তবে মহল্লার আর্মেনীয় বাসিন্দারা ইসরায়েল ও জাতিসংঘের দৃষ্টিতে ফিলিস্তিনি বিবেচিত হয়। অন্যান্য ফিলিস্তিনিদের উপর জারিকৃত বিধিনিষেধ তাদের উপরও প্রয়োগ করা হয়।
অবস্থান
আর্মেনীয় মহল্লা জেরুসালেমের পুরনো শহরের দক্ষিণপশ্চিমে অবস্থিত। ২০০৭ সালে ইন্টারন্যাশনাল পীস এন্ড কোঅপারেশন সেন্টারের প্রকাশিত একটি গবেষণায় বলা হয় যে মহলাটি ০.১২৬ বর্গকিমি আয়তন জুড়ে রয়েছে এবং তা পুরনো শহরের ১৪%। আর্মেনীয় মহল্লাটি খ্রিষ্টান মহল্লা থেকে সুক আল-বাজার দ্বারা এবং ইহুদি মহল্লা থেকে সুক আল-হুসুর দ্বারা বিচ্ছিন্ন।
উদ্ভব
৪র্থ‌ শতাব্দীর প্রথমদিকে রাজা তৃতীয় টিরিডেটসের শাসনামলে আর্মেনিয়া খ্রিষ্টান ধর্মকে রাষ্ট্রধর্ম হিসেবে গ্রহণ করে। এসময় অনেক আর্মেনীয় পুরোহিত জেরুসালেমে বসবাস শুরু করেছিলেন বলে জানা যায়। তবে প্রথম লিখিত বিবরণ হিসেবে ৫ম শতাব্দীর বিবরণ পাওয়া যায়। আর্মেনীয় গির্জাগুলি সেসময় নির্মিত হয়। এর মধ্যে সেইন্ট জেমস মনস্টারি অন্যতম। ৫ম শতাব্দীর মধ্যভাগে একটি আর্মেনীয় স্ক্রিপ্টোরিয়াম চালু ছিল। বণিক ও কারিগরদের একটি গোষ্ঠী ৬ষ্ঠ শতাব্দীতে সাহয়ুন এলাকায় প্রতিষ্ঠিত হয়। এখানে একটি আর্মেনীয় সড়ক (রুদা আরমেনিওরাম) ছিল।
বাইজেন্টাইন, আরব ও মামলুক যুগ
৫০৬ সালে দিভিনের প্রথম সভায় আর্মেনীয় চার্চ বাকি খ্রিষ্টান জগত থেকে পৃথক হয়ে যায়। ফলে বাইজেন্টাইন সাম্রাজ্যের সাথে আর্মেনীয়দের সরাসরি বিরোধ তৈরী হয়। সম্রাট প্রথম জাস্টিনিয়ান মনোফিসাইট আর্মেনীয়দের উপর নির্যাতন শুরু করেন এবং তাদেরকে জেরুসালেম থেকে বের করে দেন।
মামলুক যুগে ১৩১১ সালে সুলতান আল-নাসির মুহাম্মদের ফরমান অনুসারে আর্চবিশপ সারকিস (১২৮১-১৩১৩) পেট্রিয়ার্ক‌ পদবী পান। ১৩৪০ এর দশকে মহল্লার চারদিকে দেয়াল নির্মাণের জন্য আর্মেনীয়দের অনুমতি দেয়া হয়। ক্রুসেডারদের ফিরে আসা ও শাসন পুনপ্রতিষ্ঠা রোধের জন্য মামলুকরা দেয়াল ধ্বংসসহ অনেক পদক্ষেপ নিলেও এই ঘটনার ফলে প্রতীয়মান হয় যে মামলুকরা আর্মে‌নীয়দেরকে হুমকি হিসেবে দেখেনি।
জেরুসালেমের ইতিহাসবিদ মুজিরউদ্দিন ১৪৯৫ সালে উসমানীয় যুগ পূর্ববর্তী জেরুসালেমের একটি বিস্তারিত বর্ণনা দিয়েছেন। এতে তিনি দির আল-আরমান (আর্মেনীয় মঠ) বা কানিসাত মার ইয়াকুব (সেইন্ট জেমস ক্যাথেড্রাল) স্থাপনার উল্লেখ করেছেন।
উসমানীয় যুগ
উসমানীয় যুগে জেরুসালেম একটি কসমোপলিটন শহরে পরিণত হয়। খ্রিষ্টান হওয়া সত্ত্বেও আর্মেনীয়দের নিজস্ব ভাষা ও সংস্কৃতি ছিল। এছাড়াও আর্মেনীয় সম্প্রদায় আরবি ভাষা ব্যবহার করত এবং ফিলিস্তিনি সমাজের অংশ ছিল।
জেরুসালেমের বর্তমান দেয়ালগুলি ১৫৩৮ সালে সুলতান সুলাইমানের নির্দেশে নির্মিত হয়। ১৫৬২-৬৩ সালের হিসাব অনুযায়ী ১৮৯জন আর্মেনীয় এখানে অবস্থান করছিল। ১৬৯০ সালের গণনায় এই সংখ্যা বেড়ে দাঁড়ায় ৬৪০জন। অর্থাৎ বৃদ্ধির হার ২৩৯%। বিবরণীলেখক সিমিওন লেহাটসির বর্ণনা অনুযায়ী ১৬১৫-১৬ সালে বারোটি আর্মেনীয় পরিবার এখানে বসবাস করত। আর্মেনীয় ও অন্যান্য খ্রিষ্টানদের নগরায়নের ফলে ১৬৯০ সালে জনসংখ্যার এই বৃদ্ধি পরিলক্ষিত হয়। ১৬৯০ সাল নাগাদ জেরুসালেমের খ্রিষ্টান বাসিন্দাদের মধ্যে আর্মেনীয়দের পরিমাণ ছিল ২২.৯%।
১৯শ শতাব্দীতে আর্মেনীয় ও খ্রিষ্টান মহল্লার অধিকাংশ স্থানে ইউরোপীয় রীতির ঢালু ছাদ দেখা যেত। অন্যদিকে মুসলিম ও ইহুদি মহল্লায় গম্বুজ আকৃতিকে প্রাধান্য দেয়া হত। ১৮৮৩ সা;এ আর্মেনীয়রা শহরের প্রথম ছাপাখানা স্থাপন করে। ১৮৫৭ সালে এখানে একটি ধর্মীয় বিদ্যালয় চালু হয়েছিল হয়। ১৮৫৫ জেরুসালেমের আর্মেনীয় মহল্লায় শহরের প্রথম ফটোগ্রাফিক ওয়ার্কশপ চালু হয়। ১৮৪০ সালে প্রতিষ্ঠিত বালক বিদ্যালয় ও ১৮৬২ সালে প্রতিষ্ঠিত বালিকা বিদ্যালয় একীভূত করে ১৮৬৯ সালে হলি ট্রান্সলেটর্স‌ স্কুল স্থাপিত হয়। এটি জেরুসালেমের প্রথম সহশিক্ষা বিদ্যালয়।
১৮৮৩ সালে ১০২টি পরিবার (৮%) নিয়ে আর্মেনীয়রা গ্রীক অর্থোডক্স ও ক্যাথলিকদের পর পুরনো জেরুসালেমের তৃতীয় বৃহত্তম খ্রিষ্টান সম্প্রদায় ছিল। এসকল বাসিন্দাদের পাশাপাশি সেসময় ৪৬জন আর্মেনীয় পাদ্রী ও সন্ন্যাসী এবং ৫৫জন কর্মী সেইন্ট জেমস মনস্টারির ভেতরে বসবাস করতেন। ১৯০৫ সালের উসমানীয় আদমশুমারি অনুযায়ী মহল্লার ৩৮২ জন বাসিন্দার মধ্যে আর্মেনীয়দের সংখ্যা ছিল ১২১ এবং পরিমাণ এক তৃতীয়াংশের কম ছিল। ইহুদি (১২৭), অন্যান্য খ্রিষ্টান (৯৪) ও মুসলিমদের (৪০) পরিমাণ ছিল যথাক্রমে ৩৩.২%, ২৪.৬% ও ১০.৫%। ইহুদিরা মহল্লার পূর্বদিকে বাস করত। ১৯শ শতাব্দীর দ্বিতীয়ার্ধে এই অংশ ইহুদি মহল্লার পশ্চিম অংশ হয়।
প্রথম বিশ্বযুদ্ধ, ব্রিটিশ ও জর্ডানি যুগ
প্রথম বিশ্বযুদ্ধের পূর্বে ফিলিস্তিনে প্রায় ২,০০০-৩,০০০ আর্মেনীয় বাসিন্দা ছিল। তাদের অধিকাংশ ছিল জেরুসালেমের বাসিন্দা। ১৯১৭ সালে ব্রিটিশরা জেরুসালেম দখল করে। আর্মেনীয় গণহত্যা থেকে বেঁচে যাওয়া অসংখ্য আর্মেনীয় ১৯১৫ সালের পর থেকে এখানে আশ্রয় নিয়েছিল। ধারণা করা হয় যে ১৯২৫ সালে প্রায় ১৫,০০০ আর্মেনীয় সমগ্র ফিলিস্তিনে বসবাস করত। ব্রিটিশ মেন্ডেটের সময় এই সংখ্যা আনুমানিক ২০,০০০ এ পৌছায়। তবে ১৯৩১ সালের ব্রিটিশ আদমশুমারি অনুযায়ী সমগ্র ফিলিস্তিনে আর্মেনীয় জনসংখ্যা ছিল ৩,৫২৪
ইসরায়েলি যুগ
১৯৬৭ সালে ছয়দিনের যুদ্ধের পর জেরুসালেমের পুরনো শহর ইসরায়েলি নিয়ন্ত্রণে আসে। তবে কার্যত আর্মেনীয় পেট্রিয়ার্ক‌ মহল্লার প্রশাসক হিসেবে দায়িত্বপালন করে থাকেন। আরব-ইসরায়েলি সংঘাতের ফলে রাজনীতিতে জড়িত নয় মহল্লার এমন আর্মেনীয় বাসিন্দাদের উপর প্রভাব পড়েছে। ১৯৯২ সালে ক্যাথলিক নিয়ার ইস্ট ওয়েলফেয়ার এসোসিয়েশন কর্তৃক প্রকাশিত নিবন্ধে উল্লেখ করা হয়েছে যে "জেরুসালেমের আর্মেনীয়রা আরব ও ইসরায়েলিদের সাথে ভালো সম্পর্ক বজায় রাখতে ইচ্ছুক, কিন্তু শহরের উত্তেজনার ফলে তাদের সম্প্রদায় প্রভাবিত হচ্ছে একথা তারা অস্বীকার করে না।"
সমস্য
আর্মেনীয় মহল্লায় বসবাসকারী আর্মেনীয়দের জর্ডানি নাগরিকত্ব (১৯৬৭ সালের পূর্ব থেকে) একটি প্রধান বাধা। কারণ এর ফলে ইসরায়েল সরকারের কাছে তারা ফিলিস্তিনিদের মত স্থায়ী বাসিন্দা হিসেবে গণ্য হয়। দ্য জেরুসালেম পোস্ট ২০০৫ সালে প্রতিবেদনে জানায় যে ইসরায়েলি কর্তৃপক্ষ জেরুসালেমের আর্মেনীয়দেরকে ফিলিস্তিনি বিবেচনা করে এবং এ কারণে দলিলপত্র পেতে দীর্ঘসূত্রিতার সৃষ্টি হয় এবং বিমানবন্দরে জটিলতা তৈরী হয়। ২০১৫ সালের নভেম্বরে জাতিসংঘের অফিস ফর দ্য কোঅর্ডি‌নেশন অব হিউমেনিটেরিয়ান এফেয়ার্স‌ (ওসিএইচএ) প্রকাশিত একটি মানচিত্রে আর্মেনীয় মহল্লাকে ফিলিস্তিনি সম্প্রদায়ের জন্য সংরক্ষিত রং দ্বারা চিহ্নিত করে। দি ইকোনমিস্ট ২০০৪ সালে জানায় যে আর্মেনীয়দেরকেও ফিলিস্তিনিদের মত একই বিধিনিষেধ মেনে চলতে হয় যার মধ্যে মহল্লায় নতুন বাড়ি নির্মাণের উপর নিষেধাজ্ঞাও অন্তর্ভুক্ত রয়েছে। সীমিত স্থানের কারণে এখানে বসবাস ব্যয়বহুল হয়ে পড়েছে এবং অধিকাংশ আর্মেনীয় তাদের বর্তমান আয়ের দ্বারা বসবাসের খরচ সহজে মেটাতে পারে না।
১৯৬৭ পরবর্তী ইহুদি বসতি
১৯৬৭ সালে ইসরায়েল শহরের অধিকার পাওয়ার পর ইহুদি মহল্লা প্রায় ৪০% বৃদ্ধি করা হয় এবং ২০০০ সাল নাগাদ আর্মেনীয় মহল্লার ৫৮১টি সম্পত্তির মধ্যে ৭১(১২%) বা ৮১(১৪%) সম্পত্তির মালিক ছিল ইহুদিরা।
ভাষা
আর্মে‌নীয়ভাষী বাকি পৃথিবী থেকে বিচ্ছিন্ন হওয়ার কারণে জেরুসালেমের আর্মেনীয় ভাষা স্বতন্ত্ব বৈশিষ্ট্যমন্ডিত। এই ভাষার উপর ফিলিস্তিনি আরবির প্রভাব রয়েছে। এছাড়া তুরস্ক থেকে অভিবাসী হওয়া আর্মেনীয়রা তুর্কি প্রভাবিত আর্মেনীয় ভাষায় কথা বলে থাকে।
জেরাল্ডিন পেজ
জেরাল্ডিন সু পেজ (ইংরেজি: Geraldine Sue Page; ২২শে নভেম্বর ১৯২৪ - ১৩ই জুন ১৯৮৭) ছিলেন একজন মার্কিন অভিনেত্রী। তিনি ব্রডওয়ে মঞ্চ, মূলধারার হলিউড চলচ্চিত্র এবং টেলিভিশন নাটকে অভিনয় করে সমাদৃত হয়েছেন। অভিনয়ের স্বীকৃতি হিসেবে তিনি সাতটি মনোনয়ন থেকে একটি একাডেমি পুরস্কার লাভ করেন, দুটি এমি পুরস্কার, দুটি গোল্ডেন গ্লোব পুরস্কার, একটি বাফটা পুরস্কার, ও একটি দাভিদ দি দোনাতেল্লো পুরস্কার অর্জন করেছেন এবং চারটি টনি পুরস্কারের মনোনয়ন লাভ করেছেন।
তিনি পরবর্তীতে ইউ আর আ বিগ বয় নাউ (১৯৬৬) ও পিট "এন" টিলি (১৯৭২) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে দুটি একাডেমি পুরস্কারের মনোনয়ন লাভ করেন। এছাড়া অ্যাবসার্ড পারসন সিঙ্গুলার (১৯৭৪-১৯৭৫) মঞ্চনাটকে তার কাজের জন্য তার দ্বিতীয় টনি পুরস্কারের মনোনয়ন লাভ করেন। এই সময়ে তার অন্যান্য সফল চলচ্চিত্রগুলো হল রুথ গর্ডনের বিপরীতে হোয়াট এভার হ্যাপেন্ড টু আন্ট অ্যালিস? (১৯৬৯), ক্লিন্ট ইস্টউডের বিপরীতে দ্য বিগাইল্ড (১৯৭১), ওয়াল্ট ডিজনির দ্য রেসকিউয়ার চলচ্চিত্রে কণ্ঠ ভূমিকা এবং ১৯৭৮ সালে উডি অ্যালেন পরিচালিত ইন্টেরিয়র্স। ইন্টেরিয়র্স চলচ্চিত্রে তিনি তার কাজের জন্য শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কার অর্জন করেন এবং তার পঞ্চম একাডেমি পুরস্কারের মনোনয়ন লাভ করেন।
পেজের মঞ্চে কাজের স্বীকৃতি হিসেবে ১৯৭৯ সালে আমেরিকান থিয়েটার হল অব ফেমে তার নাম অন্তর্ভুক্ত করা হয়। ১৯৮২ সালে তিনি আইনেস অব গড মঞ্চনাটকে তার কাজের জন্য শ্রেষ্ঠ অভিনেত্রী বিভাগে তার তৃতীয় টনি পুরস্কারের মনোনয়ন লাভ করেন। এই দশকে দ্য পোপ অব গ্রিনউইচ ভিলেজ (১৯৮৪) চলচ্চিত্রের জন্য তিনি তার ষষ্ঠ ও দ্য ট্রিপ টু বাউন্টিফুল (১৯৮৫) চলচ্চিত্রের জন্য সপ্তম একাডেমি পুরস্কারের মনোনয়ন লাভ করেন, এবং দ্বিতীয় চলচ্চিত্রটির জন্য তিনি শ্রেষ্ঠ অভিনেত্রী বিভাগে তার প্রথম ও একমাত্র একাডেমি পুরস্কার অর্জন করেন। ১৯৮৭ সালে তিনি ব্রডওয়ে মঞ্চে ব্লিথ স্পিরিট নাটক চলাকালীন নিউ ইয়র্ক সিটিতে মারা যান, তিনি তার এই কাজের জন্য চতুর্থবারের মত টনি পুরস্কারে মনোনীত হন।
প্রারম্ভিক জীবন
পেজ ১৯২৪ সালের ২২শে নভেম্বর মিজুরির কার্কসভিলে জন্মগ্রহণ করেন। তার মাতা এডনা পার্ল (প্রদত্ত নাম: মেইজ) এবং পিতা লিওন এলউইন পেজ অ্যান্ড্রু টেলর স্টিল কলেজ অব অস্টেওপ্যাথি অ্যান্ড সার্জারিতে (বর্তমান এ.টি. স্টিল বিশ্ববিদ্যালয়) কাজ করতেন। তিনি প্র্যাকটিক্যাল অ্যানাটমি (১৯২৫), অস্টেওপ্যাথিক ফান্ডামেন্টালস (১৯২৬) ও দ্য ওল্ড ডক্টর (১৯৩২) বইয়ের লেখক। পেজের এক বড় ভাই ছিল, তার নাম ডোনাল্ড।
পাঁচ বছর বয়সে পেজ তার পরিবারের সাথে শিকাগো শহরে চলে যান। তিনি মেথডিস্ট ধর্মের অনুসারী হিসেবে বেড়ে ওঠেন এবং তার পরিবার শিকাগোর এঙ্গেলউড মেথডিস্ট চার্চে সক্রিয় ছিলেন। সেখানেই তিনি চার্চের থিয়েটার দলের সাথে কাজ করতে গিয়ে অভিনয়ে আকৃষ্ট হন। তিনি ১৯৪১ সালে লুইজা মে অ্যালকটের লিটল ওমেন মঞ্চনাটকে জো মার্চ চরিত্রে অভিনয় করেন। শিকাগোর এঙ্গেলউড টেকনিক্যাল প্রিপারেটরি একাডেমি থেকে পড়াশুনা শেষে তিনি প্রদর্শন শিল্পী ও পিয়ানো বাদক হওয়ার লক্ষ্যে শিকাগো আর্ট ইনস্টিটিউটের গুডম্যান স্কুল অব ড্রামায় ভর্তি হন।
র‍্যাম্বো আপেল
থাম্ব|র‍্যাম্বো আপেল র‍্যাম্বো আপেলের দুটি প্রজাতির নাম।
র‍্যাম্বো
১৬৩৭ সালে ঔপনিবেশিক যুক্তরাষ্ট্রে নিউ সুইডেনের ক্যালমার নৈকেল এলাকায় অবতরণকারী সুইডেনের অভিবাসী পিটার গানার্সসন র‍্যাম্বো আপেলের এই র‍্যাম্বো নামক প্রজাতিটির পরিচিতি করান। সামার র‍্যাম্বো প্রজাতির আপেলের সাথে দ্ব্যর্থতা সৃষ্টি না ঘটানোর জন্য এই প্রজাতিটিকে উইন্টার র‍্যাম্বো নামেও ডাকা হয়।
সামার র‍্যাম্বো
সামার র‍্যাম্বো প্রজাতিটির মূল এসেছে ফ্রান্স থেকে এবং র‍্যাম্বো প্রজাতিটির ন্যায় এটিও উত্তর আমেরিকাতে ঔপনিবেশিক যুগে পরিচিতি লাভ করে।
যোগবীরসিং কংসকার
থাম্ব|150px|যোগবীরসিং কংসকার থাম্ব|150px|১৯৫১ খ্রিষ্টাব্দে প্রকাশিত যোগ-সুধা পত্রিকার প্রচ্ছদ যোগবীরসিং কংসকার (দেবনাগরী: योगवीरसिं कंसकार) (বিকল্প নাম: জোগবীর সিংহ কংসকার) (১৬ এপ্রিল ১৮৮৫ - ২৯ মার্চ ১৯৪২) হলেন একজন নেপালি কবি, সমাজ সংস্কারক এবং নেপাল ভাষার চার স্তম্ভের অন্যতম। তিনি রাণা শাসনের বিরুদ্ধে তার মাতৃভাষার উন্নয়ন এবং বৌদ্ধ ধর্মের বিকাশে গুরুত্বপূর্ণ ভূমিকা রাখেন।
যোগবীর সিংহ ২০শ শতাব্দীর নেপালের অন্যতম গুরুত্বপূর্ণ সাহিত্য ব্যক্তিত্ব চিত্রধর হৃদয়ের গুরু এবং অনুপ্রেরণা ছিলেন।
প্রারম্ভিক জীবন
যোগবীর সিংহ কাঠমান্ডুর ক্বচ্ছেন নানি এলাকার কেল টোলে কংসকার পরিবারে জন্মগ্রহণ করে। তার পিতা চৈত্যবীর সিংহ এবং মায়ের নাম লক্ষ্মী নানি। যোগবীর সিংহের পিতার একটি কাপড়ের দোকান ছিল। ১৯০৫ খ্রিষ্টাব্দে তরুণ বয়সে যোগবীর আর্য সমাজ নামে পরিচিত একটি সংগঠনের সাথে সমাজ সংস্কারমূলক কর্মকাণ্ডে নিয়োজিত হন। অপ্রচলিত ধর্ম মত প্রচলনের জন্য রাণা শাসকেরা তাকে জরিমানা ও কারাদণ্ডে দণ্ডিত করে। কারাগার থেকে মুক্তি পেয়ে হতাশ কংসকার ভারতের কলকাতায় যান। সেখানে বাংলা ভাষাকেন্দ্রিক কর্মকাণ্ড ও প্রকাশনা এবং সে ভাষার সাহিত্যের প্রতি বাঙালিদের ভালোবাসা দেখে তিনি অনুপ্রাণিত হন।
কর্মকাণ্ড
কাঠমান্ডুতে প্রত্যাবর্তন করে যোগবীর সিংহ কবিতা লিখতে শুরু করেন এবং তার কাপড়ের দোকান কবিদের সমাগমের স্থানে পরিণত হয়। প্রতি সপ্তাহে তারা নিজেদের লেখা সংবলিত খাতা আনতেন এবং একে অপরের লেখা নিয়ে আলোচনা করতেন। নেপালের রাজসভার প্রধান পুরোহিত বড় গুরুজু এই সভার সম্পর্কে জানতে পেরে এই খাতাগুলো বাজেয়াপ্ত করেন।
তুলসী মেহরের স্বদেশী আন্দোলনে উদ্বুদ্ধ হয়ে যোগবীর আন্দোলনে যোগ দেন এবং এর বিকাশের জন্য ঘরে ঘরে হস্তচালিত চরকা স্থাপনে উদ্বুদ্ধ করতে থাকেব। ১৯২৭ খ্রিষ্টাব্দে তিনি বস্ত্রকলা ভবন নামে একটি পোশাক তৈরি প্রতিষ্ঠান গঠন করেন। কংসকার নারী শিক্ষার একজন অধিবক্তা ছিলেন। তিনি তার কন্যা বিদ্যাবতী কংসকারকে শিক্ষার্থে ভারতে প্রেরণ করেগ্রহণকারী প্রথম ব্যাচের সেবিকা ছিলেন।
গ্রন্থাগার ঘটনা
১৯২৯ খ্রিষ্টাব্দে যোগবীর একটি সমিতির নেতৃত্ব দেন, যারা একটি গ্রন্থাগার স্থাপনের জন্য প্রধানমন্ত্রীর নিকট আবেদন করেছিলেন। কিন্তু আবেদনকারী এবং আবেদনে স্বাক্ষরকারী উভয়েই জেল জরিমানার সম্মুখীন হন। ১৯৩৪ খ্রিষ্টাব্দে সমস্ত নেওয়ার লেখকদের প্রধানমন্ত্রীর সম্মুখে ডেকে পাঠানো হয় এবং নেপাল ভাষায় লেখালেখি বন্ধ করতে নির্দেশ দেওয়া হয়।
যোগবীর থেরোবাদী বৌদ্ধ ধর্মের প্রচারেও ভূমিকা রাখেন, যা সরকারকে অধিক রাগান্বিত করে। ১৯৩১ খ্রিষ্টাব্দে অপ্রচলিত ধর্ম মত প্রচারের চেষ্টার জন্য বৌদ্ধ শিক্ষক ধম্মলোক মহাস্থবির, কবি চিত্রধর হৃদয়, ব্যবসায়ী ধর্ম মান তুলাধর প্রমুখ ১১ জন ব্যক্তির সাথে যোগবীর সিংহকেও কারাদণ্ড দেওয়া হয় ও জরিমানা করা হয়। তাকে তার কর্মকাণ্ডের জন্য অপমানিত ও তাড়িত করা হয়।
১৯৩৭ খ্রিষ্টাব্দে তার স্ত্রী শোভা লক্ষ্মীর মৃত্যুর পর তিনি বুদ্ধ মায়ার সাথে বিবাহ বন্ধনে আবদ্ধ হন। ১৯৪০ খ্রিষ্টাব্দে সরকার রাজনৈতিক কর্মী, লেখক এবং শাসকদের বিরুদ্ধে হুমকিস্বরূপ সমস্ত ব্যক্তিদের বিরুদ্ধে দমনমূলক নীতি গ্রহণ করে। যোগবীর সিংহকে গ্রেফতার করা হয় এবং ৮৫ দিন কারারুদ্ধ করে রাখা হয়।
১৯৫১ খ্রিষ্টাব্দে নেপাল ভাষা পরিষদ যোগবীর সিংহের রচনার সংকলন যোগ-সুধা নামে প্রকাশ করে।
সম্মাননা
কাঠমান্ডু মহানগরের যোগবীর সিংহ মার্গ নামে একটি সড়কের নামকরণ করে।
মাহমুদুল হাসান ফয়সাল
মাহমুদুল হাসান ফয়সাল (১৫ ডিসেম্বর ২০০১) একজন বাংলাদেশি ফুটবল কসরতকার। ফুটবল কসরত দেখিয়ে তিনি গিনেস বিশ্ব রেকর্ডে নিজের নাম লিখিয়েছেন। তিনি পরপর মোট ১১ বার গিনেস বিশ্ব রেকর্ডে নাম লেখান।
প্রাথমিক জীবন
মাহমুদুল হাসানের জন্ম নড়াইলের কালিয়াতে। পৈতৃক নিবাস মাগুরার হাজীপুর। হাজীপুরেই কাটিয়েছেন শৈশব ও কৈশোর। তার পিতা সোহেল রানা সেনাবাহিনীর অবসরপ্রাপ্ত সদস্য। মা মঞ্জুয়ারা খানম গৃহিণী। মাগুরা সরকারি টেকনিক্যাল স্কুল এন্ড কলেজ থেকে এসএসসি পাসের পর মাগুরা পলিটেকনিক ইনিস্টিটিউটে ভর্তি হন ফয়সাল। তিনি ফুটবল, বাস্কেটবল দিয়ে বিভিন্ন ধরনের কসরত দেখানোর পাশাপাশি আরো বেশ কয়েকটি বিষয়ে পারদর্শী।
রেকর্ড
গিনেস বুক অব ওয়ার্ল্ড রেকর্ডসে মোট তিনবার নাম লেখান মাহমুদুল হাসান ফয়সাল। তিনি প্রথম রেকর্ডটি গড়েন ২০১৮ সালের ১১ নভেম্বর। এক মিনিটে সর্বোচ্চ ১৩৪ বার ফুটবল আর্মরোলিং করে গিনেস বিশ্ব রেকর্ডে প্রথমবারের মতো নাম লেখাতে সক্ষম হন। ২০১৯ সালের এপ্রিলে এক মিনিটে দুই হাতের মধ্যে সবচেয়ে বেশি ১৪৪ বার বাস্কেটবল ঘুরিয়ে দ্বিতীয় বারের মতো গিনেস বিশ্ব রেকর্ডে নাম লেখান। একই বছরের ৩ মে এক মিনিটে ৩৪ বার বাস্কেটবল মিচ থ্রো অ্যান্ড ক্যাচ ইভেন্টটির স্বীকৃতি দিয়েছে গিনেস কর্তৃপক্ষ। এর আগের রেকর্ডটি ছিল এক মিনিটে ২৭ বার।
ভারতীয় জাতীয় উন্নয়নশীল সমন্বিত জোট
নামকরণ
আসন্ন নির্বাচনে অংশগ্রহণের জন্য ২৬টি দলের নেতানেত্রী ইন্ডিয়া নামক এক বিরোধী জোটের কথা ঘোষণা করেছিলেন। বেঙ্গালুরুতে এক বৈঠকে এই নাম প্রস্তাব করা হয়েছিল, তবে কোন নেতা বা নেত্রী প্রথম এই প্রস্তাবটি করেছিলেন, তা নিয়ে মতভেদ বিদ্যমান। যদিও কিছু সূত্রের মতে কংগ্রেস নেতা রাহুল গান্ধী এই প্রস্তাবটি করেছিলেন, অন্যান্য সূত্রের মতে, পশ্চিমবঙ্গের মুখ্যমন্ত্রী এবং তৃণমূল কংগ্রেস প্রধান মমতা বন্দ্যোপাধ্যায় এই প্রস্তাবটি করেছিলেন। বিরোধী জোটের সংক্ষিপ্ত নাম "ইন্ডিয়া" চূড়ান্ত করার আগে জোট সদস্যের মধ্যে বিস্তর আলোচনা হয়েছিল।
প্রথম বৈঠক - পাটনা, বিহার
২৩ জুন ২০২৩-এ বিহারের মুখ্যমন্ত্রী নীতীশ কুমারের সভাপতিত্বে প্রথম বিরোধী বৈঠক বিহার রাজ্যের পাটনায় সংঘটিত হয়েছিল। সেখানে নতুন জোটের প্রস্তাব পেশ করা হয়েছিল। বৈঠকে ১৬টি বিরোধী দল উপস্থিত ছিল।
দ্বিতীয় বৈঠক - বেঙ্গালুরু, কর্ণাটক
জুলাই ২০২৩-এ সংযুক্ত প্রগতিশীল জোটের (ইউপিএ) সভাপতি সোনিয়া গান্ধীর সভাপতিত্বে দ্বিতীয় বিরোধী বৈঠক কর্ণাটক রাজ্যের বেঙ্গালুরুতে সংঘটিত হয়েছিল। সেখানে জোটের সেই প্রস্তাবকে গ্রহণ করা হয়েছিল এবং আরও ১০টি দল তালিকাবদ্ধ করা হয়েছিল। জোটটির নাম "ভারতীয় জাতীয় উন্নয়নশীল সমন্বিত জোট" চূড়ান্ত হয়েছিল। এই বৈঠকে এটি ঘোষণা করা হয়েছিল যে মুম্বই শহরে তৃতীয় বৈঠক সংঘটিত হবে। শিবসেনা (ইউবিটি) নেতা উদ্ধব ঠাকরে জোট সদস্যদের সভাপতিত্ব করবেন।
মতবাদ ও উদ্দেশ্য
কংগ্রেস সভাপতি মল্লিকার্জু‌ন খড়গের মতে, উন্নয়নবাদ, সমন্বয়, ও সামাজিক ন্যায়কে কেন্দ্র করে ইন্ডিয়া জোটটির মতবাদ গড়ে উঠেছে। সদস্য দলদের লক্ষ্য তাদের সমন্বিত চেষ্টায় গণতান্ত্রিক মূল্যবোধ রক্ষা, কল্যাণ ও অগ্রগতির প্রচার, এবং যা মতবাদ তাদের কাছে ভারতের ধারণার পক্ষে ক্ষতিকর বলে মনে হচ্ছে তার প্রতিবাদ করা। আসন্ন ২০২৪ ভারতীয় সাধারণ নির্বাচনে ভারতীয় জনতা পার্টির (বিজেপি) নেতৃত্বে জাতীয় গণতান্ত্রিক জোট (এনডিএ) সরকারের অবসান ঘটানোর জন্য জোটটি গড়ে উঠেছিল।
সদস্য
ভারতীয় জাতীয় উন্নয়নশীল সমন্বিত জোটে ভারত জুড়ে বিভিন্নরকমের রাজনৈতিক দল বিদ্যমান। জোটটির ২৬টি সদস্য দলসমূহ হলো:
১৯০৫
১৯০৫ গ্রেগরীয় বর্ষপঞ্জির একটি সাধারণ বছর যা রবিবার দিয়ে শুরু হয়েছে।
ঘটনার তালিকা
★১৯০৫ সালের ৬ জুলাই কলকাতা প্রেস প্রথম বঙ্গভঙ্গ প্রস্তাবের খবরটি প্রকাশ করে। ★১৯০৫ সালের ১৬ অক্টোবর ভারতের ভাইসরয় লর্ড কার্জনের আদেশে বঙ্গভঙ্গ সম্পন্ন হয়।
নোবেল পুরস্কার
right|80px
তথ্যসূত্র
1901 – 1950
উইলিয়াম চ্যাটারটন
উইলিয়াম চ্যাটারটন (William Chatterton; জন্ম: ২৭ ডিসেম্বর, ১৮৬১ - মৃত্যু: ১৯ মার্চ, ১৯১৩) থর্নসেট এলাকায় জন্মগ্রহণকারী ইংরেজ আন্তর্জাতিক ক্রিকেটার ও ফুটবলার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৯২ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে ডার্বিশায়ার দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে স্লো বোলিংয়ে পারদর্শী ছিলেন তিনি।
প্রথম-শ্রেণীর ক্রিকেট
ডার্বিশায়ারের বার্চ ভ্যালের থর্নসেট এলাকায় জন্মগ্রহণকারী উইলিয়াম চ্যাটারটন তুলা কারখানার অগ্নিনির্বাপককর্মী ডেভিড চ্যাটারটন ও হান্নাহ দম্পতির সন্তান। ১৮৮১ সালে নিউটন চেশায়ারে অবস্থিত ঐ কারখানায় তিনি তুলা বহনকারীর কাজে লিপ্ত ছিলেন।
১৮৮২ সাল থেকে ১৯০২ সাল পর্যন্ত উইলিয়াম চ্যাটারটনের প্রথম-শ্রেণীর খেলোয়াড়ী জীবন চলমান ছিল। ১৮৮২ সালে ডার্বিশায়ারের পক্ষে ক্রিকেট ও ১৮৮৪ সালে ডার্বি কাউন্টির পক্ষে ফুটবল খেলতে শুরু করেন। ডার্বিশায়ারের পক্ষে সমগ্র প্রথম-শ্রেণীর খেলোয়াড়ী জীবন অতিবাহিত করেন। এ পর্যায়ে দশ সহস্রাধিক রান সংগ্রহের পাশাপাশি দুই শতাধিক উইকেট লাভ করেছেন। তন্মধ্যে, ১৮৮৭ থেকে ১৮৮৯ সাল পর্যন্ত দলের অধিনায়কের দায়িত্ব পালন করেছিলেন তিনি।
১৮৮৮ সালের পূর্বে ডার্বিশায়ারের প্রথম-শ্রেণীর ক্রিকেটের মর্যাদা কেড়ে নেয়া হয়েছিল। ১৮৯৪ সালে ডার্বিশায়ার দল প্রথম-শ্রেণীর ক্রিকেটে খেলার পুনরায় মর্যাদাপ্রাপ্ত হয়। বলা হয়ে থাকে যে, তিনি একহাতে এ সাফল্যের অংশীদার ছিলেন। ১৯০২ মৌসুম শেষে ডার্বিশায়ারের খেলোয়াড়ী জীবন শেষ করেন।
ডার্বিশায়ারের অন্যতম সেরা ক্রিকেটার হিসেবে পরিগণিত হয়েছিলেন। অনেকগুলো বছর পেশাদারী ব্যাটসম্যান হিসেবে নিজেকে উঁচু স্তরের পর্যায়ে নিয়ে গেছেন। অনেকগুলো স্ট্রোক খেলেন। তার ব্যাটিং বেশ দর্শনীয় ও দৃষ্টিনন্দন ছিল। সতর্কতার সাথে খেলার স্বীকৃতিস্বরূপ ২৫.১৫ গড়ে ১১,৬১৯ রান তুলেছিলেন। এছাড়াও, ২৩ রানেরও কম খরচায় ১৯৯ উইকেট পেয়েছেন।
এমসিসি’র পক্ষে তার অল-রাউন্ড ক্রীড়াশৈলী প্রায়শঃই বেশ গুরুত্বপূর্ণ ভূমিকা পালন করতো। একমাত্র ঔপনিবেশিক সফরে বেশ রান করেছিলেন। ১৮৮৬ ও ১৮৮৯ সালে লেটনে এসেক্সের বিপক্ষে ১১৩ ও ১৬৮, ১৮৯১ ও ১৮৯৩ সালে ডার্বিতে ইয়র্কশায়ারের বিপক্ষে ১০৬ ও ১০১*, ১৮৯৫ সালে একই মাঠে লিচেস্টারশায়ারের বিপক্ষে ১২৭, ১৮৯৬ সালে লেটনে এসেক্সের বিপক্ষে ১১১, একই সালে ম্যানচেস্টারে ল্যাঙ্কাশায়ারের বিপক্ষে ১০৪, ১৮৯৭ সালে লেটনে এসেক্সের বিপক্ষে ১২০, ১৮৯৮ সালে ডার্বিতে হ্যাম্পশায়ারের বিপক্ষে ১৪২, ১৯০১ সালে ব্রিস্টলে গ্লুচেস্টারশায়ারের বিপক্ষে ১৬৯, ১৮৯২ সালে লর্ডসে এমসিসি’র সদস্যরূপে ল্যাঙ্কাশায়ারের বিপক্ষে ১০৯* ও ১৮৯৪ সালে কেমব্রিজে কেমব্রিজ বিশ্ববিদ্যালয়ের বিপক্ষে ১১৩ রান তুলেছিলেন।